| **Klementas Gotvaldas** |
| --- |
|  |
| Klementas Gotvaldas |
| Gimė | 1896 m. lapkričio 23 d.Viškovas |
| Mirė | 1953 m. kovo 14 d. (56 metai)Praha |
| Tautybė | Čekas |
| Pilietybė | Čekoslovakijos respublikos |
|  |
| Veikla | komunistinio judėjimo veikėjas |
| Pareigos | buvęs Čekoslovakijos prezidentas ir ministras pirmininkas |
|  |
|  **Vikiteka** | Klementas Gotvaldas |

**Klementas Gotvaldas** (ček. *Klement Gottwald*, 1896 m. lapkričio 23 d. Viškove, Moravija – 1953 m. kovo 14 d. Prahoje) – Čekoslovakijos politinis ir komunistinio judėjimo veikėjas, buvęs ČSR prezidentas ir ministras pirmininkas.

Biografija
----------

Pirmojo pasaulinio karo metais tarnavo Austro-Vengrijos kariuomenėje, 1918 m. perėjo į Raudonosios Armijos pusę. Nuo 1918 m. aktyviai veikė socialdemokratų kariajame sparne, 1921 m. buvo vienas iš Čekoslovakijos Komunistų partijos (ČKP) įkūrėjų. 1922–1925 m. redagavo laikraščius „Pravda chudoby" ir „Hlas ludu". 1927 m. išrinktas ČKP generaliniu sekretoriumi, nuo 1928 m. buvo Kominterno Vykdomojo komiteto nariu, 1935–1943 m. – Kominterno sekretorius.

1929 m. išrinktas Čekoslovakijos parlamento deputatu. 1938 m. po Miuncheno sutarties išvažiavo į Maskvą, čia vadovavo ČKP Užsienio centrui.

1945 m. balandžio mėn. Tarybinei Armijai įėjus į Čekoslovakijos rytinę dalį, tapo pirmosios Nacionalinio fronto vyriausybės vadovo pavaduotoju. 1945 m. išrinktas ČKP pirmininku. 1946 m. birželio 3 d. pradėjo vadovauti koalicinei vyriausybei.

K.Gotvaldo portretas ant pašto ženklo
1948 m. vasario mėn. vadovavo komunistiniam perversmui ir suformavo visiškai TSRS kontroliuojamą vyriausybę. 1948 m. birželio 14 d. išrinktas Čekoslovakijos prezidentu. Vienas ryškiausių Stalino politikos propaguotojų: organizavo šalies įmonių nacionalizavimą, žemės ūkio kolektyvizaciją, represijas prieš besipriešinančius jo politikai.

1953 m. kovo mėn. dalyvavo Stalino laidotuvėse Maskvoje. Ten persišaldė ir grįžęs po kelių dienų mirė plyšus aortai. K. Gotvaldo kūnas buvo balzamuotas ir patalpintas mauzoliejuje. Balzamavimas buvo nekokybiškas, kūnas pradėjo irti. Čekoslovaikoje pradėjus kritikuoti K. Gotvaldo asmens kultą, 1962 m. mauzoliejus uždarytas, K. Gotvaldo kūnas kremuotas.

Čekoslovakijoje 1949–1990 m. buvo K. Gotvaldo ordinas, jo vardu pervadintas Zlino miestas.

Šaltiniai
---------

1. ↑


| Politinis postas |
| --- |
| Prieš tai:**Edvardas Benešas** | **Čekoslovakijos prezidentas**1948 – 1953 | Po to:**Antoninas Zapotockis** |
| Politinis postas |
| Prieš tai:**Zdenekas Firlingeris** | **Čekoslovakijos ministras pirmininkas**1946 — 1948 | Po to:**Antoninas Zapotockis** |
| Partijos politinės pareigos
 |
| Prieš tai:**Bogumilas Ilekas** | **Čekoslovakijos komunistų partijos CK generalinis sekretorius**1929 – 1945 | Po to:**Rudolfas Slanskis** |
| Prieš tai:**Niekas** | **Čekoslovakijos komunistų partijos pirmininkas**1945 – 1953 | Po to:**Antonín NovotnýKaip pirmasis sekretorius** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RČekija Čekijos prezidentai |
| --- |
|  |
| Čekoslovakijos prezidentai (1918–1992) | 
Tomáš Garrigue Masaryk • Edvardas Benešas • Emil Hácha • Edvardas Benešas • Klement Gottwald • Antonín Zápotocký • Antonín Novotný • Ludvík Svoboda • Gustáv Husák • Václav Havel |
|  |
| Čekijos prezidentai (nuo 1992) | 
Václav Havel • Václav Klaus • Miloš Zeman |

 |